เรื่องร้องเรียน (คลอง,ความสะอาด,สัตว์จรจัด,ถนน) วันที่ 2022-06-09 04:33:57 — แขวงคลองชักพระ เขตตลิ่งชัน กรุงเทพมหานคร
เรื่องปัญหาขยะ ในบริเวณตรงข้ามซอยแก้วเงินทอง 20 เยื้องบริเวณหน้าหมู่บ้านธีรินทร์ บ้านสวน ตลิ่งชัน มีปัญหาขยะมูลฝอยเป็นเวลานานแล้ว ทางลูกบ้านที่อยู่กำแพงติดกับตรงที่ชาวบ้านนำขยะมาทิ้ง ก้อได้รับปัญหากลิ่นขยะรบกวน บางครั้งถังใส่ขยะที่ทางเขตตลิ่งชันนำมาวางไว้ ก้อสูญหาย ชาวบ้านในระแวะนั้น นำขยะใส่แค่เพียงถุงพลาสติกมาวางไว้ เพื่อรอการเก็บจากทางเขต สุนัขจรจัดก้อมารื้อค้นข้าวปลาอาหารในถุง ทำให้ขยะตกลงไปในลำคลองเล็กๆ บริเวณนั้น เกิดปัญหาคลองสาธารณะอุดตัน เกิดปัญหายุงลาย และไข้เลือดออกตามมา ดิฉันพยายามร้องเรียนไปหลายครั้งหลายหน แต่ก้อทำได้เพียงรักษาแค่ปลายเหตุ ไม่นาน ก้อเป็นเหมือนเดิม และไม่เคยจบสิ้นค่ะ ทางดิฉันและครอบครัวอาศัยอยู่ในหมู่บ้านธีรินทร์ บ้านสวน ตลิ่งชัน ทางลูกบ้านทุกหลังจัดหาที่ทิ้งขยะอย่างถูกต้อง ที่หน้าบ้านของตนเอง และมีรถขยะมาเก็บทุกวันพฤหัสและวันเสาร์ และชำระค่าเก็บขยะรายปีค่ะ แต่ประชาชนที่อยู่บ้านเรือนด้านนอก ไม่มีที่จัดเก็บขยะหน้าบ้านของตนเอง และนำมาทิ้งที่ถนนดังกล่าว และยังส่งผลต่อภาพลักษณ์ของทางหมู่บ้านธีรินทร์ และปัญหาด้านสิ่งแวดล้อม ดิฉันหวังว่าทางทีมงานเพื่อนชัชชาติจะเข้ามาดูพื้นที่เล็กๆ ในซอยของเราค่ะ กราบขอบพระคุณค่ะ นะครับ นะครับ